CELEX: 62021TN0312
Language: mt
Date: 2021-06-02 00:00:00
Title: Kawża T-312/21: Rikors ippreżentat fit-2 ta’ Ġunju 2021 – SY vs Il-Kummissjoni

2.8.2021   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 310/36
            
         
      Rikors ippreżentat fit-2 ta’ Ġunju 2021 – SY vs Il-Kummissjoni
      (Kawża T-312/21)
      (2021/C 310/48)
      Lingwa tal-kawża: il-Ġermaniż
      
         Partijiet
      
      
         Rikorrent: SY (rappreżentant: T. Walberer, avukat)
      
         Konvenut: Il-Kummissjoni Ewropea
      
         Talbiet
      
      Skont l-Artikolu 270 TFUE, l-Artikolu 91(1) tar-Regolamenti tal-Persunal u l-Artikoli 263 u 265 TFUE, ir-rikorrent jitlob li l-Qorti Ġenerali jogħġobha:
      
                  —
               
               
                  tannulla l-lista ta’ riżerva fil-kompetizzjoni EPSO/AD/374/19-1, id-deċiżjonijiet ta’ reklutaġġ ta’ kandidati fuq il-lista ta’ riżerva, id-deċiżjonijiet tal-bord tal-għażla tal-21 ta’ April 2021 u tal-14 ta’ Jannar 2021 sabiex ir-rikorrent ma jkunx inkluż fil-lista ta’ riżerva fil-qasam tad-dritt tal-kompetizzjoni, l-“addendum” għall-avviż ta’ kompetizzjoni EPSO/AD/374/19-1 tal-5 ta’ Novembru 2020 u l-konvokazzjoni tar-rikorrent tal-20 ta’ Novembru 2020,
               
            
                  —
               
               
                  sussidjarjament, tannulla d-deċiżjonijiet tal-bord tal-għażla tal-21 ta’ April 2021 u tal-14 ta’ Jannar 2021 dwar ir-rikorrent, u fis-sentenza tipprovdi lill-konvenuta b’linji gwida speċifiċi meħtieġa għall-istabbiliment mill-ġdid tal-pożizzjoni legali tar-rikorrent qabel il-ksur, li jippermetti lill-konvenuta tinkludi lir-rikorrent fil-lista ta’ riżerva immedjatament jew wara li tiġi evalwata mill-ġdid il-prestazzjoni tiegħu, tannulla l-“addendum” għall-avviż ta’ kompetizzjoni EPSO/AD/374/19-1 tal-5 ta’ Novembru 2020 u l-konvokazzjoni tar-rikorrent tal-20 ta’ Novembru 2020,
               
            
                  —
               
               
                  tiddikjara li l-konvenuta kisret l-Artikolu 265 TFUE peress li naqset milli tindirizza l-ilment amministrattiv tar-rikorrent tas-17 ta’ Jannar 2021,
               
            
                  —
               
               
                  tikkundanna lill-konvenuta għall-ispejjeż tal-kawża.
               
            
         Motivi u argumenti prinċipali
      
      Insostenn tar-rikors tiegħu, ir-rikorrent jinvoka erba’ motivi.
      
                  1.
               
               
                  L-ewwel motiv ibbażat fuq il-fatt li l-modifika retroattiva tal-proċedura ta’ selezzjoni hija illegali minħabba nuqqas ta’ bażi legali u minħabba drittijiet kunfliġġenti kif ukoll ksur ta’ ċarezza legali, tal-obbligu ta’ motivazzjoni u tad-dritt ta’ parteċipazzjoni.
               
            
                  2.
               
               
                  It-tieni motiv ibbażat fuq ksur tal-prinċipju ta’ nondiskriminazzjoni fir-rigward ta’ marda tar-rikorrent li kienet diġà teżisti, minħabba li l-konvenuta naqset milli tipprovdi l-arranġamenti speċjali meħtieġa għall-eżami.
               
            
                  3.
               
               
                  It-tielet motiv ibbażat fuq il-fatt li r-rikorrent kien ġie diskriminat minħabba l-ħin ta’ dewmien meta mqabbel mal-parteċipanti fiċ-ċentru tal-evalwazzjoni li huwa purament elettroniku.
               
            
                  4.
               
               
                  Ir-raba’ motiv ibbażat fuq il-fatt li r-rikorrent ġie ddiskriminat meta mqabbel mal-impjegati tal-konvenuta.